section_heading: Osvajanje Menorce
paragraph_text: Osvajanje Mallorce je predstavljalo kraj islamskih gusara koji su djelovali oko Baleara i ometali trgovinu između Katalonije i sjevera Afrike. Sudionici su bili bogato nagrađeni, naročito plemstvo, koje je učvrstilo svoj društveni i politički položaj. Međutim, sukobi oko plijena u katalonskoj vojsci oslabili su vojnu moć Jakova Osvajača, koji je uvidio da neće moći odmah krenuti u osvojanje susjednog otoka, Menorce. Ipak, postiže dogovor s muslimanskim gospodarima otoka koji ga priznaju za vrhovnog vladara i prihvaćaju položaj vazala Aragona (1231.). Vazalstvo Menorce je preneseno na kraljevinu Mallorcu u oporuci Jakova I. Alfonso III. Aragonski će konačno osvojiti ovaj otok 1287. godine, nakon čega će biti naseljena Kataloncima, iako se na Menorci zadržao znatan dio muslimanskog stanovništva, koje je tek kasnije protjerano.